钦定古今图书集成/明伦汇编/家范典/第045卷 > 徐三重家则 > 《择乳母》
## 钦定古今图书集成/明伦汇编/家范典/第045卷 > 徐三重家则 > 《择乳母》

一妇人育子多置乳母，此富贵家自图安逸者。《诗》恨
劬劳，圣人慨三年之爱，今当俱在乳母矣。觅雇之时，
令渠转展所生，或因委弃，贫富贵贱各言其子，存此
失彼，岂仁人用心。且乳母纵极爱护，寒暑病困能无
厌苦。惟本生自乳，子必不受艰虞。若产时母或尪羸，
不得已而别求乳母，亦须择温良端谨，非暴戾奸窃
者，而其所生子亦有他托，不至失所，则彼此俱安，庶
几可偶一为之也